Aðalfundur Golfklúbbsins Leynis árið 2019 var haldinn í Frístundamiðstöðinni á Garðavelli þriðjudaginn 10. desember 2019 , kl. 19:30 . Þórður Emil Ólafsson formaður fór yfir skýrslu ogstarf klúbbsins ásamt reikningum klúbbsins fyrir árið 2019 og framkvæmdastjóri kynnti fjárhags - og rekstraráætlun ársins 2020 . Í skýrslu stjórnar kom fram að árið var viðburðaríktog stóð þar hæst vígsla nýrrar Frístundamiðstöðvar . Veðurfar var sömuleiðis afar gott og hafði mjög góð áhrif á rekstur og starfsemi klúbbsins . Garðavöllur skartaði sýnu fegursta og var umtalað í hversu góðu ástandi völlurinn var . Áframhaldandi fjölgun var í hópi félagsmanna sem er mikið ánægjuefni en félagsmenn telja 500 manns sem er mesti fjöldi klúbbsins frá stofnun hans . Spiluðum hringjum fjölgaði milli ára en spilaðir voru tæplega 22.000 hringir samanborið við rúmlega 14.000 hringi árið 2018 . Eftir leiðinda golfsumar og niðursveiflu sumarið 2018 var sett upp 5 ára rekstraráætlun sem stjórn hefur unnið eftir og var mikill viðsnúningur í rekstri klúbbsins . Rekstrartekjur á árinu voru tæplega 112 milljónir samanborið við tæplega 79 milljónir árið 2018 . Rekstrargjöld voru rúmar 96 milljónir samanborið við tæpar 88 milljónir árið 2018 . Rekstrarafkoma var jákvæð um rúmar 15 mkr . Í áætlunum fyrir rekstrartekjur er gert ráð fyrir að félagsgjöld hækki um 5% og aukin sókn verði í aðrar tekjur s.s. framlög ogstyrki og aðrar þær tekjur sem hægt er að búa til á vellinum . Að sama skapi gera áætlanir rekstrargjalda ráð fyrir almennu aðhaldi á völdum stöðum í rekstrinum . Hækkun á félagsgjöldum var lögð fyrir fundinn til samþykktar og fékk samþykki . Gjaldskrá verður birt innan skamms á heimasíðu Leynis þegar innheimta árgjalda hefst . Mikil endurnýjun varð á stjórn Leynis en úr stjórn gengu Þórður Emil Ólafsson formaður , Ingibjörg Stefánsdóttir ritari , Eiríkur Jónsson meðstjórnandi og Berglind Helga Jóhannsdóttir varamaður . Ný stjórn var kjörin og var Oddur Pétur Ottesen kjörin formaður og með honum kemur nýtt fólk inn í stjórn þ.e. Ella María Gunnarsdóttir , Óli B. Jónsson og Hróðmar Halldórsson . Fyrir í stjórn sátu Hörður Kári Jóhannesson og Heimir Bergmann . Viðurkenningar voru að venju veittar . Guðmundar og Óðinsbikarinn , var veittur Guðna Erni Jónssyni fyrir góðan stuðning við barna og unglingastarf klúbbsins undanfarin ár . Valdimar Ólafsson fékk háttvísisverðlaun GSÍ en þau eru veitt ár hvert þeim kylfingi sem endurspeglar hvað mest þá eiginleika sem Leynir vill sjá í afreksefna unglingum sínum . Guðmundur Claxton fékk viðurkenningu fyrir mestu forgjafarlækkun hjá Leyni en Guðmundur lækkaði úr 54,0 í 18.2 á árinu 2019 . Guðmundur Sigurjónsson fékk viðurkenningu fyrir flesta spilaða hringi á árinu 2019 en þeir töldu 114 frá opnun vallar til lokunar nú í haust . Styrktarsamningur var undirritaður við afrekskylfinginn Björn Viktor Viktorsson sem í haust var valinn í afrekshóp GSÍ . Björn Viktor er einn af mörgum unglingum sem æfa og spila golf fyrir Leyni og hefur náð góðum árangri undanfarin ár og misseri . Guðmundur Sigvaldason framkvæmdastjóri fór stuttlega yfir endanlegan framkvæmdakostnað og annað varðandi nýja Frístundamiðstöð . Í máli hans kom fram að verkið stóðst áætlanir bæði varðandi tíma og kostnað og að vel hefði tekist til öllum atriðum . Myndband var frumsýnt frá framkvæmdatíma verkefnisins sem Kristinn Gauti Gunnarsson hafði veg og vanda af að gera . Nafn á Frístundamiðstöðina var opinberað en nú í haust fór fram samkeppni um nafn og gátu bæjarbúar og aðrir sent inn tillögur . Fyrir valinu var nafnið Garðavellir en tillöguna átti Ólafur Grétar Ólafsson félagsmaður í Leyni . Þórður Emil Ólafsson þakkaði fráfarandi stjórn og framkvæmdastjóra fyrir góð störf fyrir GL . Guðmundur Sigvaldason framkvæmdastjóri mun láta af störfum mánaðamótin janúar / febrúar 2020 og tók hann til máls og fór stuttlega yfir 7 ár í starfi framkvæmdastjóra . Aðalfundur hófst kl. 19:30 og mættu um 40 félagsmenn og gestir . Fundi var lokið um kl. 21:20 .